Neuvoston asetus (ETY) N:o 2964/88, annettu 26 päivänä syyskuuta 1988, viinikaupan yhteisestä järjestämisestä annetun asetuksen (ETY) N:o 822/87 muuttamisesta



Virallinen lehti nro L 269 , 29/09/1988 s. 0005 - 0005

Suomenk. erityispainos Alue 3 Nide 27 s. 0160

Ruotsink. erityispainos Alue 3 Nide 27 s. 0160



NEUVOSTON ASETUS (ETY) N:o 2964/88, annettu 26 päivänä syyskuuta 1988, viinikaupan yhteisestä järjestämisestä annetun asetuksen (ETY) N:o 822/87 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että Eurooppa-neuvosto vahvisti 11 ja 12 päivänä helmikuuta 1988 suuntaviivaksi maataloustuotteiden varastojen mahdollisten luontaisten kustannusten poistamisen, sen alkoholin julkisen varaston arvosta, joka saadaan asetuksen (ETY) N:o 822/87(2), sellaisena kuin se on viimeksi muutettuna komission asetuksella (ETY) N:o 3992/87(3), 39 artiklan mukaisesta tislauksesta, vähennetään tulevaisuudessa ostohinnan ja ennakoitavan myyntiarvon erotus Euroopan maatalouden ohjaus- ja tukirahaston tukiosaston suorittamien interventioiden rahoitusta koskevista yleisistä säännöistä 2 päivänä elokuuta 1978 annetun neuvoston asetuksen (ETY) N:o 1883/78(4), sellaisena kuin se on viimeksi muutettuna asetuksella (ETY) N:o 2050/88(5), 7 ja 8 artiklan mukaisesti, ja sellaisen tislauksesta saatavan alkoholin osalta, jota tarkoitetaan asetuksen (ETY) N:o 822/87 35 ja 36 artiklassa, Euroopan maatalouden ohjaus- ja tukirahasto (EMOTR) vastaa ainoastaan sellaisista kustannuksista, jotka aiheutuvat tämän alkoholin myymisestä muilla aloilla kuin yhteisön alueella tuotettujen alkoholin ja alkoholijuomien markkinoilla; olisi annettava erityissäännös, jotta tämän alkoholin arvoa voitaisiin alentaa samalla tavoin kuin asetuksen (ETY) N:o 822/87 39 artiklassa tarkoitetun tislauksesta saadun alkoholin arvoa; tämä säännös on lisättävä asetukseen (ETY) N:o 822/87, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 822/87 37 artiklan 2 kohdan ensimmäisen alakohdan jälkeen alakohdat seuraavasti: "Interventioelinten ostamille erille myönnetään 1 päivästä lokakuuta 1988 alkaen etumaksua tislattavien tuotteiden myyntikustannuksista. Komissio vahvistaa etumaksun suuruuden ennen jokaisen toimintavuoden alkamista ottaen huomioon ostohinnan ja ennakoitavan myyntihinnan erotuksen. Toisesta alakohdasta poiketen, interventioelimille maksetaan kokonaisetumaksu sellaisista tuotteista, jotka niillä on hallussaan toimintavuoden 1988 lopussa ja jotka interventioelimet ovat ottaneet haltuunsa 1 päivän syyskuuta 1982 jälkeen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä syyskuuta 1988. Neuvoston puolesta Puheenjohtaja Y. POTTAKIS (1) Lausunto on annettu 16 päivänä syyskuuta 1988. (2) EYVL N:o L 84, 27.3.1987, s. 1 (3) EYVL N:o L 377, 31.12.1987, s. 20 (4) EYVL N:o L 216, 5.8.1978, s. 1 (5) EYVL N:o L 185, 15.7.1988, s. 6